สาขานี้ตั้งอยู่ที่ชั้น 1 ของดิจิตอลเกทเวย์ค่ะ อยู่ตรงทางเข้าฝั่งสยามเลย ร้านนี้มี 2 ชั้นคะ ส่วนตัวเราได้นั่งชั้น 1 รู้สึกว่ามันค่อนข้างอัดอัดไปนิด คือโต๊ะเยอะแต่พื้นที่ในการจัดวางน้อย เรียกได้ว่า 1 โต๊ะที่วางอาหาร 3 อย่างก็เต็มแบบแน่นแล้วค่ะ 

พอไปถึงพนักงานก็เอาเมนูมาให้ ร้านนี้ดีอย่างตรงมีให้เลือกหลาย set หลายขนาด มีรสชาติให้เลือกถึง 3 รสชาติ คือ เผ็ด , กระเทียม . รสน้ำผึ้ง วันนั้นที่เราไปเราเลือกสั่งเป็น set โดยใน set จะสามารถเลือกรสชาติไก่ได้ใน 10 ชิ้น เราเลือกเป็น กระเทียมและรสเผ็ดไป ส่วน side dish ได้ 2 อย่าง เราเลือกเป็นสลัดผัก น้ำสลัดครีมสตรอเบอรี่ และ มันฝรั่งทอดติดเปลือก อีกทั้งในชุดยังมีข้าวญี่ปุ่นและข้าวเหนียวให้เลือกอีกด้วย

มาถึงในส่วนของรสชาติอาหารกันบ้าง
-  ไ่ก่ทอด แบ่งเป็น 2 รสชาติ สำหรับตัวเราเราชอบ กระเทียมมาก เพราะว่าหอมแบบเตะจมูกเลย พอทานตอนร้อนๆพร้อมข้าวญี่ปุ่น ฟินระดับ 10 เลยค่ะ ในส่วนของไก่รสเผ็ด เราว่ามันเผ็ดแบบน้ำหูน้ำตาไหลเลย หรือเพราะเราเป็นคนไม่ชอบกินเผ็ดอยู่แล้ว แต่เพื่อนเราอีกคนบอกว่า ชอบมาก เพราะว่ามันเผ็ดหน่อยๆ 
-  สลัดผัก + น้ำสลัดสตอเบอรี่ครีม : ในส่วนของผักมาค่อนข้างสดเลยค่ะ ทานกับน้ำสลัดออกหวานอมเปรี้ยวนิด ใช้ได้ค่ะ
- มันฝรั่งทอดติดเปลือก จานนี้ตัวเราเฉยๆค่ะ รสชาติธรรมดา แต่ทานเล่นระหว่างอาหารเรื่องๆก็โอเคค่ะ

ถ้าใครที่ชอบทานหลายอย่าง มีรสชาติไก่ให้เลือกหลายรสชาติ ในราคาย่อมเยาว์ มาลองกันนะคะ เพราะใน set ที่เราสั่งไป ประมาณ 4XX กว่าบาท บาทเท่าไหร่ไม่แน่ใจ แต่ร้านนี้น่าจะถูกใจคอไก่ทอดเกาหลีแน่นอนค่ะ 